
Кыргыз Республикасынын Евразия экономикалык бирлиги  жөнүндө 2014-жылдын 29-майындагы келишимге кошулушу тууралуу 2014-жылдын 23-декабрында кол коюлган келишимге өзгөртүү киргизүү жөнүндө 
ПРОТОКОЛ

Евразия экономикалык бирлигине мүчө мамлекеттер, мындан ары мүчө мамлекеттер деп аталуу менен, төмөнкүлөр тууралуу макулдашышты:

1-берене

	Кыргыз Республикасынын Евразия экономикалык бирлиги жөнүндө 2014-жылдын 29-майындагы келишимге кошулушу тууралуу 2014-жылдын 23-декабрында кол коюлган келишимдин 8-беренесинин 1-пунктуна «Кыргыз Республикасы тарабынан Евразия экономикалык бирлигинин Бирдиктүү бажы тарифтери колдонулуп баштаган күндөн тартып үч жыл аралыгына» деген сөздөрдү «2019-жылдын 31-декабрын кошуп алгандагы мөөнөткө» деген сөздөргө алмаштыруу менен өзгөртүү киргизилсин.

2-берене

	Ушул Протокол 2018-жылдын 12-августунан тартып убактылуу колдонулат жана ушул Протокол депозитарийдин дипломатиялык каналдар аркылуу анын күчүнө кирүүсү үчүн зарыл болгон мүчө мамлекеттердин мамлекеттик ички жол-жоболорун аткаруусу жөнүндө жазуу түрүндөгү кабарлоону алган күндөн тартып күчүнө кирет.
Эл аралык келишимдердин убактылуу колдонуу мүмкүндүгү  мыйзамдары менен каралбаган мүчө мамлекеттер үчүн ушул Протокол  күчүнө кириш үчүн зарыл болгон мамлекет ичиндеги жол-жоболорун аткарган күндөн тартып ушул  Протокол колдонулуп баштайт, жана  
2018-жылдын 12-августунан тартып пайда болгон мамилелерге жайылтылат.
Эл аралык келишимдердин убактылуу колдонуу мүмкүндүгү  мыйзамдары менен каралбаган мүчө мамлекеттерге карата ушул Протокол Кыргыз Республикасы тарабынан күчүнө кириш үчүн зарыл болгон мамлекет ичиндеги жол-жоболорду аткаргандан кийин кийинки айдын 1-күнүнөн тартып колдонулат жана 2018-жылдын 12-августунан тартып пайда болгон мамилелерге жайылтылат.

2018-жылдын 14-майында Сочи шаарында бир түп нускада орус  тилинде түзүлдү.
Ушул Протоколдун түп нускасы Протоколдун депозитарийи болуп саналып, ар бир мүчө мамлекетке күбөлөндүрүлгөн көчүрмөсүн жөнөткөн Евразия экономикалык комиссиясында сакталат.

